Neus Ribas. Solstici d'Estiu 2022
Channel: Fundacio Musical ACA
Date: 04/08/2022

Marçal Parcerisa, Neus Ribas, Eulàlia Gallardo, Ismael Sempere, Cata Espada i Elvira Ríos eixamplen el mapa de poetes i la geografia de la col·lecció poètica de menors de trenta anys. Una col·lecció que preserva la veu d'aquests poetes al 2022

L'Aula Poètica de la Fundació Musical ACA ha presentat el 18è Solstici d'Estiu de joves poetes. Una col·lecció creada el 1997, que es va reprendre el 2020 i pel qual hi han tornat a passar setze poetes en els darrers tres anys. 

El Solstici d’Estiu fa tres anys que va recuperant l’espai d’edició de tot el territori de llengua catalana. Enguany hi ha representants de Mallorca, Catalunya i el País Valencià, que són, respectivament, Elvira Ríos, Neus Ribas, Cata Espada, a més de Marçal Parcerisa, Eulàlia Gallardo i Ismael Sempere. Els sis formen el corpus de veu i vídeo enregistrats, a part de la cal·ligrafia i poesia del 18è Solstici d’Estiu. 

El format, combinació d’un quadrat, que referencia la dimensió del llibre -20,5x20,5-, triangle i un cercle final, emulen la geometria esencial, també conté un poema d’homenatge, en aquest cas a Gabriel Ferrater (nom del premi que ha guanyat el poeta Carles Rebassa, guanyador del premi homònim i participant del Crestatx Poètic el proper 13 de juliol). El llibre comença, a més, amb una il·lustració de Jaume Serra i es tanca amb una fotografia de Maria del Mar Agüero. I conté deu poemes de cadascun dels sis poetes, un dels quals manuscrits. L’editorial encarregada de fer l’edició és Adia.

La presentació es va fer a l’espai privilegiat del mirador Ramon Llull de la Fundació, a Búger. I va anar acompanyat de la música d’una representació de l’Orquestra de Cambra de Mallorca, que dirigeix Bernat Quetglas.